
ΕΛΛΗΝΙΚΗ ΔΗΜΟΚΡΑΤΙΑ                                                    
ΔΗΜΟΣ ΘΕΡΜΗΣ                                                                     
ΔΗΜΟΤΙΚΗ  ΚΟΙΝΟΤΗΤΑ                                                           
ΒΑΣΙΛΙΚΩΝ
ΑΠΟΣΠΑΣΜΑ
ΑΠΟ ΤΟ ΑΡΙΘΜΟ 3ον/30-4-2026 ΠΡΑΚΤΙΚΟ ΤΑΚΤΙΚΗΣ ΣΥΝΕΔΡΙΑΣΗΣ ΤΟΥ ΣΥΜΒΟΥΛΙΟΥ  ΔΗΜΟΤΙΚΗΣ ΚΟΙΝΟΤΗΤΑΣ ΒΑΣΙΛΙΚΩΝ
ΑΡΙΘΜΟΣ ΑΠΟΦΑΣΗΣ                                             
      7/2026      
                                                                      ΘΕΜΑ                                                     
	Χορήγηση έγκρισης εισόδου – εξόδου στο υπ΄αριθ. 305 αγροτεμάχιο του
αγροκτήματος της Κοινότητας Βασιλικών της Δ.Ε. Βασιλικών του Δήμου
Θέρμης για τη λειτουργία μονάδας διαχείρισης αποβλήτων, επεξεργασίας Α.Ε.Κ.Κ. και κομποστοποίησης


  Στα Βασιλικά ,   συνήλθε σήμερα την 30η του μηνός Απριλίου του έτους 2026, ημέρα Πέμπτη και συνεδρίασε το  Συμβούλιο της  Δημοτικής Κοινότητας Βασιλικών σε τακτική συνεδρίαση στο γραφείο της Κοινότητας και  ώρα 19:00 μ.μ.,  ύστερα από την αρ.πρωτ:   /οικ/           -2026 έγγραφη Πρόσκληση της Προέδρου του , η οποία επιδόθηκε σε κάθε Τοπικό Σύμβουλο, σύμφωνα με τις διατάξεις του άρθρου  89 παρ. 2 του Ν. 4555/2018(ΦΕΚ Α 133/19-7-2018) και δημοσιεύτηκε στον πίνακα ανακοινώσεων της Τοπικής Κοινότητας.
   Πριν από την έναρξη της συνεδρίασης, η κ. Πρόεδρος που συγκάλεσε σε συνεδρίαση, διαπίστωσε ότι σε σύνολο πέντε (5) μελών βρέθηκαν παρόντες και απόντες οι κατωτέρω:
        ΠΑΡΟΝΤΕΣ




    ΑΠΟΝΤΕΣ
        1.ΓΙΑΝΝΙΟΥ ΟΛΓΑ
        2.ΚΑΡΑΜΑΝΩΛΗ ΑΡΓΥΡΗ   
        3.ΜΟΥΣΤΑΚΑΣ ΓΕΩΡΓΙΟΣ 
        4.ΣΙΝΑΚΟΣ ΑΠΟΣΤΟΛΟΣ
        5.ΣΥΡΟΣ ΧΗΜΕΥΤΟΣ  
   Για την τήρηση των πρακτικών της συνεδρίασης, παραβρέθηκε  η ορισθείσα Δημοτική υπάλληλος  του Δήμου Θέρμης , Σαραφιανού Ειρήνη.
  Αφού διαπιστώθηκε η νόμιμη απαρτία των μελών, με παρόντα μέλη πέντε(5) μέλη από σύνολο πέντε (5) μελών,  η Πρόεδρος κήρυξε την έναρξη της συνεδρίασης.
   Μετά η κ. Πρόεδρος  εισηγούμενη το 1ο θέμα   της ημερήσιας διάταξης    Βασιλικών, έθεσε στα μέλη την υπ. αρ. Πρωτ.αρ. Πρωτ. 13040/11-3-2026 εισήγηση της Δ/νσης Τεχνικών Υπηρεσιών /Τμήμα Συγκοινωνιακών , Υδραυλικών και Εγγειοβελτιωτικών Έργων Δήμου Θέρμης , σύμφωνα με την οποία κατατέθηκαν οι υπ΄αριθ. πρωτ. 3077/21-01-2026, 12538/10-03-2026 αιτήσεις της εταιρείας ΚΑΛΟΓΝΩΜΑΣ ΙΩΑΝΝΗΣ δια μέσω της μηχανικού κα. ΔΙΠΛΑΡΗ ΙΩΑΝΝΑΣ με την οποία
υποβλήθηκαν στην Υπηρεσία  όλα τα απαραίτητα δικαιολογητικά (τοπογραφικό διάγραμμα,τεχνική έκθεση, Υ/Δ του Ν.1599/86 του νομίμου εκπροσώπου της μισθώτριας εταιρείας και των ιδιοκτητών του αγροτεμαχίου ότι σε περίπτωση κατασκευής εργασιών βελτίωσης γεωμετρικών χαρακτηριστικών ή διαπλάτυνσης της υφιστάμενης οδού, αναντίρρητα με μέριμνα και αποκλειστική δαπάνη του ενδιαφερόμενου, δίχως καμία απαίτηση για αποζημίωση από το Δήμο Θέρμης, θα λάβουν όλα τα κατάλληλα μέτρα για την προσαρμογή της εισόδου –εξόδου στη νέα
μορφή της οδού με τα νέα δεδομένα και τις υποδείξεις της αρμόδιας για την συντήρηση οδό υπηρεσίας) και ζητείται έγκριση εισόδου - εξόδου στο υπ΄αριθ. 305 αγροτεμάχιο του
αγροκτήματος της Κοινότητας Βασιλικών της Δ.Ε. Βασιλικών του Δήμου Θέρμης για τη
λειτουργία μονάδας διαχείρισης αποβλήτων, επεξεργασίας Α.Ε.Κ.Κ. και κομποστοποίησης.
   Η υπηρεσία εισηγήθηκε θετικά για το ανωτέρω .
   Η κ. Πρόεδρος  εισηγήθηκε θετικά διότι όπως εξήγησε η διαχείριση αποβλήτων εκσκαφών , κατασκευών και κατεδαφίσεων (ΑΕΚΚ) και η κομποστοποίηση οργανικών αποβλήτων αποτελούν δύο κρίσιμους πυλώνες για την κυκλική οικονομία και την προστασία του περιβάλλοντος  και οι μονάδες κομποστοποίησης οργανικών αποβλήτων  επεξεργάζονται βιοαπόβλητα  για την παραγωγή φυσικού λιπάσματος.Κατά τον καθαρισμό των ρεμάτων στην ΔΚ Βασιλικών, η ίδια εξακρίβωσε τα εναποθετημένα  στις κοίτες των περισσότερων ρεμάτων μπαζών , άλλων υλικών από οικοδομικές εργασίες και κάθε είδους υλικά που έχουν χρησιμοποιηθεί  και πλέον είναι άχρηστα για τους ιδιοκτήτες του , καθώς και διάρπαρτα  σε αγροτικές οδούς και άλλους δημοτικούς χώρους της ΔΚ Βασιλικών, με αποτέλεσμα να υποβαθμίζεται αισθητικά και να ρυπαίνεται το φυσικό περιβάλλον, να έχει συνέπειες στον υδροφόρο ορίζοντα και το έδαφος και να δημιουργεί κινδύνους , όπως πυρκαγιών και πλημμυρών. Απώρεια όλων των ανωτέρω είναι το κόστος αποκατάστασης των μπαζωμένων με απόβλητα  στην ουσία ρεμάτων και των ζημιών που προκαλούν οι πλημμύρες στον οικισμό, το κόστος της ρύπανσης των υδροφορέων , τη ζημιά  από πυρκαγιές που μπορεί να προκληθούν από την  ανεξέλεγκτη εναπόθεση ΑΕΚΚ στο περιβάλλον.Αξίζει να σημειωθούν και τα οφέλη  από την ανακύκλωση και την εναλλακτική διαχείριση αποβλήτων , πρώτον οικονομικά, διότι ανακτώνται υλικά προς χρήση τα οποία έχουν αξία στην αγορά , δεύτερον περιβαλλοντικά , διότι η παραγωγή δευτερογενών υλικών , μέσω της ανακύκλωσης , απαιτεί λιγότερη ενέργεια , άρα προκαλεί μικρότερες εκπομπές αερίων του θερμοκηπίου και τρίτον κοινωνικά , γιατί η λειτουργία της εν λόγω επιχείρισης θα δημιουργήσει νέες θέσεις εργασίας στη κοινότητά μας.Συμπερασματικά ανακυκλώνουμε τα απόβλητα ΑΕΚΚ , καθώς και τα οργανικά και δεν τα πετάμε , επειδή είναι πηγή πρώτων υλών και η ορθολογική διαχείριση των αποβλήτων προστατεύει το περιβάλλον.Τέλος  εισηγήθηκε θετικά με τον  όρο να τηρηθεί απαράβατα η  παρ. 4 ΠΕΡΙΓΡΑΦΗ ΤΗΣ ΕΓΚΑΤΑΣΤΑΣΗΣ της τεχνικής έκθεσης της επιχείρισης που κατατέθηκε στην υπηρεσία .
   Ο κοινοτικός σύμβουλος κ . Σινάκος Απόστολος κατά την τοποθέτησή του είπε ότι την  διαχείριση των σκουπιδιών  δεν μπορεί να την κάνει ο Δήμος λόγω έλλειψης πόρων  που έχουν μειωθεί δραστικά ,το αναλαμβάνουν ιδιώτες,  που δυστυχώς πολλές φορές δεν γίνεται σωστή ανακύκλωση και συχνά τα καίνε.Ψηφίζει θετικά.
 Ο κοινοτικός σύμβουλος κ . Σύρος Χημευτός κατά την τοποθέτησή του είπε όσον αφορά τη συγκεκριμένη περιοχή στο ΤΠΣ είχε χαρακτηριστεί με απόφαση της κοινότητας χαμηλής όχλησης που η αναφερόμενη επιχείριση ανήκει σε αυτή την κατηγορία  και  κατά τις πληροφορίες του από ανθρώπους που συνεργάζεται  η αναφερόμενη επιχείριση  , ο επιχειρηματίας είναι σωστός απέναντι στη νομοθεσία.
  Η  κοινοτική σύμβουλος κ . Καραμανώλη Αργυρή είπε ότι συμφωνεί με τους προλαλήσαντες , ο επιχειρηματίας της συγκεκριμένης επιχείρησης είναι σωστός  και συνεργάτης του συζύγου της.
   Τα μέλη  λαμβάνοντας υπόψη την εισήγηση της  Προέδρου και την αρ. Πρωτ. 13040/11-3-2026  εισήγηση της Δ/νσης Τεχνικών Υπηρεσιών /Τμήμα Συγκοινωνιακών , Υδραυλικών και Εγγειοβελτιωτικών Έργων Δήμου Θέρμης μετά από διαλογική συζήτηση ,ψηφίζουν ως εξής:
                                          ΑΠΟΦΑΣΙΖΟΥΝ  ΟΜΟΦΩΝΑ
   Γνωμοδοτούν θετικά  υπέρ  της έγκρισης των σχεδίων της εισόδου – εξόδου,  της
παραπάνω εγκατάστασης επί της πλευράς ΑΕ του συνημμένου τοπογραφικού, στο υπ΄αριθ. 305αγροτεμάχιο του αγροκτήματος της Κοινότητας Βασιλικών της Δ.Ε. Βασιλικών του Δήμου Θέρμης το οποίο έχει πρόσωπο σε δημοτική οδό.
Να σημειωθεί ότι η εγκεκριμένη είσοδος – έξοδος είναι το μοναδικό άνοιγμα στην περίφραξη του παραπάνω αγροτεμαχίου του συνημμένου τοπογραφικού διαγράμματος.
Να τηρηθεί απαράβατα η παρ. 4 ΠΕΡΙΓΡΑΦΗ ΤΗΣ ΕΓΚΑΤΑΣΤΑΣΗΣ της τεχνικής έκθεσης   της επιχείρισης που κατατέθηκε στην υπηρεσία .
Σε περίπτωση μη εφαρμογής και τήρησης των ανωτέρω η χορηγηθείσα έγκριση εισόδου  - εξόδου ανακαλείται.
Η διάρκεια ισχύος της είναι τέσσερα (4) έτη και ΜΟΝΟ για το είδος της εγκατάστασης (χρήση) για το οποίο αιτούνται οι ενδιαφερόμενοι.
Για οποιοδήποτε άλλο είδος εγκατάστασης ή μεταβολή των κυκλοφοριακών συνθηκών της οδού απαιτείται νέα έγκριση.
Η χορήγηση της παρούσας δεν απαλλάσσει τους ενδιαφερόμενους από την υποχρέωση έκδοσης άλλων προβλεπόμενων εγκρίσεων ή αδειών, ενώ η τήρηση των όρων και περιορισμών για την εγκατάσταση και λειτουργία του συνολικού έργου, καθορίζονται κατά περίπτωση από την ισχύουσα νομοθεσία.
     Η υπ. αρ. αρ. Πρωτ.  13040/11-3-2026  εισήγηση της Δ/νσης Τεχνικών Υπηρεσιών /Τμήμα Συγκοινωνιακών , Υδραυλικών και Εγγειοβελτιωτικών Έργων Δήμου Θέρμης  αποτελεί αναπόσπαστο τμήμα της παρούσας απόφασης.
     Η απόφαση αυτή έλαβε αύξοντα αριθμό 7/2026.
  Έτσι συντάχθηκε το Πρακτικό και υπογράφεται ως ακολούθως.
Η ΠΡΟΕΔΡΟΣ                                                        ΤΑ ΜΕΛΗ
Ακριβές Απόσπασμα
                                 Η ΠΡΟΕΔΡΟΣ ΔΗΜΟΤΙΚΗΣ ΚΟΙΝΟΤΗΤΑΣ
                                                          ΒΑΣΙΛΙΚΩΝ
                                                     ΓΙΑΝΝΙΟΥ ΟΛΓΑ
